text: Пиенето на кафе на гладно е вредно, ето защо - Новини от Бургас
  НАЧАЛО Здраве Пиенето на кафе на гладно е вредно, ето защо
  Според скорошно изследване, "пиенето на кафе на гладно рано сутринта преди закуската увеличава значително нивата на кортизол в кръвта. Този хормон отговаря за регулирането на имунния отговор, метаболизма и реакцията на стреса", обяснява доктор Никола Джорджевич пред rd.com
  Други изследвания показват, че голям процент от хората пият кафе именно на гладно. Те са с повишен риск от резки промени в настроението и възможна поява на различни здравословни проблеми в дългосрочен план. Това е така, защото кафето стимулира производството на киселини в стомаха, което вреди не само на неговата лигавица, но и създава цялостна киселинна среда в организма. Високата киселинност на тялото от своя страна създава благоприятна основа за различни възпалителни и ракови заболявания
  Високите количества стомашна киселина дразнят лигавицата на празния стомах. Възможно е с времето да започнете да изпитвате парене, киселини, изгаряща гръдна болка. Съществува риск от поява на гастрит и язви на стомаха и дванадесетопръстника
  Приеман в големи количества на гладно, кофеинът може да имитира симптомите на паник атака или пристъп на тревожност. Пулсът се ускорява, появява се изпотяване, стягане на крайниците и челюстта, тремор, червенина по лицето, безпокойство